**یارمەتیدانی منداڵەکەت بۆ دەست پێ کردنی خوێندن**

**لە دایەنگەو باخچەی منداڵان ئەوەیان لێ چاوەڕوان دەکرێت کە؛**

* بتوانن ناوی خۆیان بناسنەوە.
* بتوانن کە بوەستن، سەیر بکەن و گوێ بگرن کاتێک کە کەسێکی پێگەیشتوو (گەورە) ناوەکانیان دەڵیت.
* توانای ئەوەیان هەبێت کە ئەگەر هەر جۆرە پێویستییەکیان هەبێت کەسێکی پێگەیشتوی لێ ئاگادار بکەنەوە.
* تونای ئەوەیان هەبێت کە خۆیان جل و بەرگی خۆیان لەبەر بکەن، لەنێویاندا لەپێکردنی پێڵاوەکانیان و لەبەرکردنی قەمسەڵەکانیان.
* بتوانن کە بۆخۆیان بە تەنها بچن بۆ تەوالێت، هەموو کاتێک ئاو بکەن بە تەوالێتەکەدا و دەستیان بشۆن هەموو جارێک.
* بتوانن کە لەسەر مێزی نان خواردن دابنیشن و بە چەقۆ و چەتاڵ نان بخۆن.
* توانای ئەوەیان هەبێت کە بە نۆرە قسە بکەن کاتێک قسە دەکەن و بەشێوەیەکی جوان قسە لەگەڵ یەک بکەن
* دڵخۆشبن بەبەکارهێنانی شتە تازەکان (نوێیەکان)؛ بەهەمان شێوە دڵخۆشبن کاتێک کە بە یارییەکی تازەی منداڵان یاری دەکەن، هەروەها کاتێک بە یارییەکی جیاواز یاری دەکەن، یان کاتێک خواردنێکی نەناسراو تاقی دەکەنەوە.
* بتوانن کە هەموو ڕۆژێک ئامادەی قوتابخانە بن لە کاتی خۆیدا.

**ئەو شتانەی کە تۆ دەتوانیت لە ماڵەوە ئەنجامیان بدەیت بۆ ئەوەی یارمەتی منداڵەکەت بدەیت کە بە دەستپێکێکی باشەوە دەست بکات بە خوێندنی دایەنگە و باخچە**

* قسەیان لەگەڵ بکە- ئاخاوتن و قسەکردن لەگەڵ منداڵاندا دەبێتە هۆی باش کردنی قسەکردنی منداڵان و بەهێز کردنی بەهرەکانی بیرکردنەوەی.
* لەگەڵ خۆیان شتیان بۆ بخوێنەرەوە- ئەوەیان پێنیشان بدە کە خوێندنەوە بەهرەیەکی گرنگی ژیانە و بۆیە ئێمە دەتوانیین بۆ خۆشی بخوێنینەوە. لە کاتە خۆشەکان چێژ وەربگرە بەوەی کە باسی ئەو کتێبەیان بۆ بکەیت کە تۆ خوێندوتەتەوە و لەگەڵیان هاوبەشی بکەیت. ئەوان پێویستە کە بتوانن بۆ ماوەی نزیکەی دە دەقیقە گوێ لە چیرۆک بگرن.
* یاری و گەمەیان لەگەڵ بکە کە ئەمەش هانیان دەدات کە فێری نۆرە و چاوەڕوانی ببن. هەروەها یارمەتیدەر دەبێت بۆ ئەوەی کە فێربن لە یاریدا کەسانی تریش دەیبەنەوە.
* یاری کردن بە ڕێکخستنەوەی پارچەکان و جۆرەکانی تری مەتەڵ یارمەتی منداڵ دەدات کە گەشە بە بەهرەکانی تەرکیز کردن چڕکردنەوە بدات بەباشی.
* لە قوتابخانە ئێمە پێویستە ڕێسامان هەبێت بۆ ئەوەی هەموو بە یەکسانی مامەڵەی لەگەڵدا بکرێت. ئەمەش مانای ئەوەیە کە پێویستە منداڵان ڕابێن بەوەی کە یەکسەر ئەو شتانە بکەن کە پێیان دەوترێت بۆیە زۆر یارمەتیدەردەبێت ئەگەر ئەم شتانە لەماڵەوە فێربوبێتن و ڕاهاتبن لەسەری.
* ڕۆتینەکان و کاتی خەوتن- منداڵان لەوانەیە کە زۆر هیلاکببن لە قوتابخانە لەبەرئەمە فێر کردنی منداڵەکەت بە ڕۆتینێکی باشی خەوتن یارمەتی منداڵ دەدات کە زیاتر فێربن لە قوتابخانە. ئەوان پێویستە پێش کاتژمێر 7.30 ئێوارە بڕۆنە جێگای خەوتنی خۆیان.
* لەبەرکردنی شتەکان،وەکوو هەڵبەستەکانی دایەنگە، ئەمانە یارمەتی گەشەی توانای فێربونی منداڵەکەت دەدات
* هانی منداڵەکەت بدە هەتا دەتوانیت کە وێنە بکێشێت، بنوسێت، بژمێرێت، بە مقەست شت ببڕێت هەروەها کەتیرە بەکاربهێنێت بۆ چەسپ کردنی شتەکان.
* کۆمەڵە ڕێگایەکی بەسوود بدۆزەرەوە بۆ ژماردن و پێوانە کردن لەگەڵ منداڵەکەت وەکوو خواردن دروست کردن و کێک دروست کردن بەیەکەوە.
* هانی منداڵەکەت بدە کە سەربەخۆ بێت. ڕێگایان پێ بدە کە بۆخۆیان شتەکان بکەن - هەتا ئەگەر ئەو شتانە کاتێکی زۆریش بخایەنێت.